Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1713

4. Eszközök, berendezések 4.1. 100 vagy 250 ml-es gömblombik visszafolyó hûtõvel felszerelve. 4.2. 100 ml-es borszilikát üvegcse, csavaros, hõálló kupakkal gumi vagy teflon tömítéssel. 4.3. Szárítószekrény, légcsere lehetõségével, ±2 °C hõmérséklettartási pontossággal. 4.4. pH mérõ, 3 tizedes kijelzéssel. 4.5. Membránszûrõ, 0,2 µm. 4.6. Centrifuga. 4.7. Forgó vákuumos filmbepárló. 4.8. Mechanikus rázógép vagy mágneses keverõ. 4.9. Aminosav analizátor vagy HPLC összeállítás, amely tartalmazza az ioncserélõ oszlopot, ninhidrin adagoló pumpát, reaktort oszlop utáni származékképzéshez, valamint fotometriás detektort. Az elválasztó oszlop szulfonált polisztirol-divinil-benzol alapú töltet, amely alkalmas az aminosavak egymástól és a ninhidrin pozitív anyagoktól való elválasztására. Bizonyos aminosav analizátorok olyan kromatográfiás oszlopot, illetve puffer rendszert alkalmaznak, amelyeknél a pH = 2,2-re visszalúgosított hidrolizátumok magas Na+ ion koncentrációja (c∼0,8 mol/l), valamint az oxidációs lépésnél feleslegben maradt hangyasav nem okoz elválasztási problémát. Más aminosav analizátoroknál a magas ionkoncentráció gondot okozhat, ezeknél a pH = 2,2-re állítás elõtt a hidrolizátumból bepárlással csökkenteni kell a savfelesleget. A bepárlást kíméletesen 40 °C-nál nem magasabb hõmérsékleten, vákuum filmbepárlóban kell végezni.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes